Rade Jovanović

Radoslav - Rade Jovanović (rođen 15. 4. 1928. godine u Goraždu) bio je pjesnik i kompozitor bosanske sevdalinke. Radoslav Rade Jovanović bio je jedan od tekstopisaca i kompozitora narodne muzike sa prostora bivše Jugoslavije. Ostavio je veliki broj komponiranih sevdalinki koje su dio pjevačkog repertoara pjevača i instrumentalnih izvođača bosanske sevdalinke.

 Djetinjstvo i Drugi svjetski rat 
Rođen je 15. 4. 1928. godine u Goraždu, gdje se školovao. Nastavio je obrazovanje u Priboju. Učestvovao je u Narodnooslobodilačkoj borbi, kao pripadnik Druge proleterske brigade. Iz tog perioda ostao je veliki broj pjesama posvećenih njegovim saborcima, kao što su Boško Buha i Sava Sirogojno, na osnovu kojih je kasnije snimljena i LP. 
Iz Drugog svjetskog rata izašao je kao omladinac i bio prvi omladinski sekretar u Goraždu, a potom i oblasni sekretar u Banovićima. U Banovićima je uhapšen i upućen na izdržavanje kazne na Goli otok, gdje je ostao osamnaest mjeseci. Pušten je teško bolestan i vratio se u Goražde. Zaposlio se kao referent za dječiji dodatak, ali je zbog bolesti penzionisan.

 Stvaralaštvo 
Pedesetih godina prošlog vijeka nastaje njegova prva pjesma u duhu narodnog melosa "Često mlađan prošetam kraj Drine". Napisao je, kako je kasnije pričao, u jednom dahu, u trenutku inspiracije, i to na običnoj kutiji cigaretaČasopis za književnost, umjetnost i kulturu "BUKTINJA" Broj 26 | Izdavač "Krajinski književni klub" Negotin, 2010. 
Počeo je pisati pjesme za odrasle i djecu. Među prvim pjesmama bila je "Na obali Drine" koju je otpjevao Zaim Imamović. Zatim je Nada Mamula otpjevala "Negdje u daljine", a pjesmu "Sjećaš li se ratni druže" i "Bolan ti ležim jarane" otpjevao je Gvozden Radičević. Dolaze i učešća na festivalu Ilidža '64. gdje pobjeđuje sa pjesmom "Jablani se povijaju", a koju je otpjevao Safet Isović. Ta pjesma osvojila je nagradu i žirija i publike za tekst i muziku. Na tom festivalu, Rade je učestvovao sa tri pjesme i sve su osvojile neku nagradu. I slijedeća Ilidža 1965. ponovo osvaja nagradu za pjesmu "Ne pitaj me stara majko" koju je otpjevao Nedeljko Bilkić.

Šemsudin Gegić je o njemu snimio dokumentarni film "Narodni umjetnik-neprijatelj A kategorije" iz 2001.

Safet Isović je prvi put otpjevao "Kad sretneš Hanku" na festivalu narodne muzike Beogradski sabor 1970. godine. Sedam godina kasnije muzički kritičari bivše Jugoslavije su u anketi Radio Beograda sevdalinku "Hanku" proglasili narodnom pjesmom decenije.
Televizijske i radio emisije o životu i stvaralaštvu Radeta Jovanovića uradili su Šemsudin Gegić i Vehid Gunić.
Osim mnogobrojnih pjesama i stihova, Rade Jovanović ostavio je veliki broj zapisa, eseja i aforizama.
Počinio je samoubistvo 15. aprila 1986. godine.

 Festival pjesme i sevdaha "Rade Jovanović" 

U znak sjećanja na Radeta Jovanovića, u Goraždu se 18. juna 2005 i 2006. održao međunarodni festival pjesme i sevdaha "Rade Jovanović Goražde 2005."

 Pjesme 
Napisao je preko 500 pjesama.

Rijeka Drina, Bosna i Hercegovina, priroda, bili su tema Radetovih pjesama, poput: 
 Jablani se povijaju
 Negdje u daljini
 Seja kose raspletala
 Malenim sokakom ne prolazim više
 Kad sretneš Hanku
 Prođoh Bosnom kroz gradove (koautorska sa Dragišom Nedovićem)
 Šta se ovo Bosnom čuje
 Ah, meraka u večeri rane
 Sumorna jesen
 Ne pitaj me stara majko
 Kad u maju ruže procvetaju
 Tebi, majko, misli lete
 Svjetla moga grada
 Prolazi jesen
 Goražde jedino u srcu mom
 Na obali Drine
 Bolan ti ležim jarane
 U tuđoj zemlji
 Još ove noći čaše nam dajte
 Sve što mine, povratka mu nema
 Ne mogu te više svojom zvati
 Pomiluj mi pjesmo dušu

 References 

 Vanjski linkovi 

 Uzgredni zapisi Vehida Gunića
 Mladi antifašisti - Rade Jovanović
 Sve spremno za I međunarodni Festival pjesme i sevdaha „Rade Jovanović Goražde 2005.“
 Art Kuća Sevdaha 
 Tema: Radoslav Rade Jovanović (1928—1986) 
 Udruženje filmskih radnika Bosne i Hercegovine  - Šemsudin Gegić

Kategorija:Bosanskohercegovački kompozitori
Kategorija:Biografije, Goražde
Kategorija:Rođeni 1928.
Kategorija:Umrli 1986.
Kategorija:Sevdalije
Kategorija:Dobitnici Nagrade "Radoje Domanović"